Αχαΐα Κλάους

Η Αχάια Κλάους (Achaia Clauss) αποτελεί ιστορική ελληνική οινοποιία με έδρα την Πάτρα.

 Ιστορία 
Το 1859, ο Γουσταύος Κλάους, εκπρόσωπος της εταιρείας «Φελς και Σία», προχώρησε στην αγορά έκτασης της τάξεως των 82,6 στρεμμάτων, στην περιοχή του Ριγανόκαμπου, από τον κτηματία και σταφιδαποθηκάριο Γεώργιο Κωστάκη.
μικρογραφία|αριστερά|Άποψη του οχυρού πύργου της οινοποιίας, πιθανώς άμεσο αποτέλεσμα του κινδύνου επιθέσεως ληστών, κατά τα πρώτα χρόνια της υπάρξεως αυτής.
Η ίδρυση της εταιρείας, το 1861, συνέπεσε χρονικά με περίοδο γενικευμένης αστάθειας εντός του ελληνικού κράτους, χαρακτηριζόμενη από το κενό εξουσίας κατόπιν της εξώσεως του βασιλέα Όθωνος και εν αναμονή του διαδόχου αυτού, καθώς και γενικότερων ζητημάτων ασφαλείας και διαφύλαξης της δημόσιας τάξεως. Ως αποτέλεσμα, η οινοποιία αποτέλεσε συχνό στόχο επιθέσεων ληστών, ενώ και ο ίδιος ο Κλάους υπήρξε στόχος ενεδρών. Το γεγονός αυτό εξηγεί, σε μεγάλο βαθμό, την εξωτερική όψη, όμοια οχυρού κάστρου, του κτιριακού συγκροτήματος, με επίκεντρο τον κεντρικό πύργο αυτού.

μικρογραφία
Το 1872 οι ιδιοκτήτες της Φελς και Σια, ο Θεόδωρος Χάρμπουργκερ και ο Γουσταύος Κλάους αποφάσισαν να ιδρύσουν την εταιρεία "Αχάϊα Ανώνυμη Εταιρεία Οινοποιΐας". Από το 1873 έως το 1881 την διεύθυνση της εταιρείας ανέλαβε ο Αιμίλιος Βερλ. Από το 1883, οπότε και ανέλαβε την διεύθυνση της εταιρείας ο Γουσταύος Κλάους, έως το 1908 η εταιρεία επικεντρώθηκε στην παραγωγή ευγενών κρασιών, όπως η «Μαυροδάφνη», καθώς και, σε μικρότερο βαθμό, στην παραγωγή «Δεμέστιχας».

Μετά τον θάνατο του Κλάους η εταιρεία πέρασε στα χέρια του Γκούντερντ αλλά με το ξέσπασμα του Α΄ Παγκόσμιου Πολέμου αναγκάστηκε να πουλήσει την εταιρεία και να καταφύγει στο εξωτερικό. Μέχρι το 1920, οπότε και η εταιρεία πέρασε στα χέρια του Βλάσση Αντωνόπουλου, η Αχάια Κλάους είχε μειώσει αισθητά την παραγωγή της. Από το 1920, με ένα μικρό διάλειμμα την περίοδο της Κατοχής, η εταιρεία αναπτύχθηκε ραγδαία. Το αποκορύφωμα έφτασε το 1955 όταν την επιχείρηση ανέλαβε ο Κωνσταντίνος Αντωνόπουλος, ο οποίος εφοδίασε με νέα μηχανήματα το οινοποιείο ενώ φρόντισε και για την πρόσληψη ειδικών επιστημόνων. Το 1983 η εταιρεία έθεσε σε λειτουργία το νέο εμφιαλωτήριο. Το 1997 την θέση του προέδρου και του διευθύνοντα συμβούλου ανέλαβε ο Νίκος Καραπάνος.

Η Αχάια Κλάους με το πέρασμα των χρόνων έχει τιμηθεί με 15 μεγάλα βραβεία, 51 χρυσά μετάλλια, 38 αργυρά και 32 διπλώματα.

 Αξιοθέατα 
μικρογραφία
Το οινοποιείο έχει πολλούς αποθηκευτικούς χώρους, στους οποίους χωράνε έως 7.500 τόνοι. Οι κυριότεροι από αυτούς είναι: η αποθήκη με τις παλιές Μαυροδάφνες, η αποθήκη επιτραπέζιων οίνων, οι υπόγειες δεξαμενές καθώς και η αποθήκη Δανιηλίδας. Ιδιαίτερο ενδιαφέρον έχει και το "αυτοκρατορικό κελάρι", του οποίου όλα τα βαρέλια είναι αναμνηστικά επισκέψεων Ελλήνων και ξένων Βασιλέων. Στο συγκεκριμένο χώρο φυλάσσεται και το παλαιότερο κρασί της Ελλάδας, η παλιά μαυροδάφνη του 1873. Το πιο αξιοπερίεργο μέρος των εγκαταστάσεων είναι το μπαρ του. Τα τραπέζια και οι καρέκλες εχουν σχήμα βαρελιού ενώ τα πολύφωτα είναι φτιαγμένα από πράσινες μπουκάλες και οι κουρτίνες από φελούς. Επίσης αξιοσημείωτο είναι ότι στο οινοποιείο λειτουργεί μονάδα βιολογικού καθαρισμού.
 Ορθόδοξο παρεκκλήσιο Αγίου Θωμά 
Ανεγερθέν το 1879, κατόπιν προσωπικής επιθυμίας του Γουσταύου Κλάους, το συγκεκριμένο παρεκκλήσιο βρίσκεται εντός του βορειοανατολικού τμήματος του κτιριακού συγκροτήματος του Αχαΐα Κλάους. Αφιερωμένο στον Άγιο Θωμά, το παρεκκλήσιο αποτελούσε δωρεά του Κλάους για την σωτηρία της συζύγου του, Θωμαΐδος, από την ασθένεια του τύφου, από την οποία η ίδια νοσούσε, το 1877. Πλησίον του παρεκκλησίου ανεγέρθηκε, επίσης, μικρού μεγέθους περιτοιχισμένο κοιμητήριο, εντός του οποίου ετάφη και ο ίδιος ο Κλάους, η ιδιοκτησία του οποίου μεταβιβάστηκε, μετά τον θάνατό του, στη γερμανική παροικία της πόλης της Πάτρας.
 Ρωμαιοκαθολικό παρεκκλήσιο Αγίου Γεωργίου 
Ανεγερθέν κατά τα τέλη του 19ου αιώνα, κατόπιν σχετικής επιθυμίας του Γιόζεφ Ρίντελ, στελέχους της εταιρείας, το συγκεκριμένο παρεκκλήσιο βρίσκεται εντός του κτιριακού συγκροτήματος του Αχαΐα Κλάους. Αφιερωμένο στον Άγιο Γεώργιο, προστάτη άγιο της οικογένειας Ρίντελ, το παρεκκλήσιο προοριζόταν για την εξυπηρέτηση των λατρευτικών αναγκών των καθολικού θρησκεύματος εργαζομένων της επιχείρησης, κυρίως ιταλικής και μαλτέζικης καταγωγής.

 Διάσημοι επισκέπτες 
Όλα αυτά τα χρόνια η Αχάια Κλάους έχει γνωρίσει μεγάλες δόξες. Μερικές σημαντικές προσωπικότητες που επισκέφτηκαν το οινοποιείο: ο Όττο φον Μπίσμαρκ, ο Φραντς Λιστ, ο Ελευθέριος Βενιζέλος, η Μελίνα Μερκούρη, η αυτοκράτειρα Σίσσυ της Αυστρίας, ο στρατηγός Μοντγκόμερι, ο Αλεξάντερ Φλέμινγκ, ο Οικουμενικός Πατριάρχης Βαρθολομαίος, ο Παύλος Κουντουριώτης, ο Αριστοτέλης Ωνάσης, ο Ομάρ Σαρίφ καθώς και οι Βασιλείς Γουσταύος Αδόλφος της Σουηδίας, Γεώργιος Α΄, Κωνσταντίνος Α΄, Γεώργιος Β΄ και οι βασίλισσες Αλεξάνδρα της Μεγάλης Βρετανίας, Λουίζα της Σουηδίας και οι βασίλισσες Όλγα και Σοφία της Ελλάδας καθώς και η πριγκίπισσα Μαρία Βοναπάρτη.

 Οίνος Μαυροδάφνη 
Η Μαυροδάφνη είναι το διασημότερο κρασί που παράγει η Αχάια Κλάους. Σύμφωνα με την παράδοση, ο Κλάους ονόμασε έτσι αυτή την ποικιλία του κρασιού προς τιμήν της αρραβωνιαστικιάς του Δάφνης, μιας μελαχροινής όμορφης Ελληνίδας με μαύρα μάτια, η οποία πέθανε σε νεαρή ηλικία. Το κρασί παράγεται από μια ποικιλία κόκκινων σταφυλιών και στο τέλος της ωρίμανσής τουςΗ περίοδο ωρίμασης διαρκεί 2 χρόνια αλλά μπορεί και να φτάσει τα 8. αποκτάνε ιδιαίτερα αρώματα όπως κερασιού, βανίλιας αλλά και αποξηραμένων φρούτων (κυρίως σταφίδας αλλά και σοκολάτας) και αποτελούν ιδανικούς επιδόρπιους οίνους. Η μαυροδάφνη είναι ιδιαίτερα γλυκό κρασί και κατά συνέπεια μπορεί εύκολα να προκαλέσει μέθη. Καταναλώνεται σε μεγάλες ποσότητες κατά τη διάρκεια του καρναβαλιού της Πάτρας.

 Οίνος Δεμέστιχα 
Η ονομασία Δεμέστιχα προήλθε από το ομώνυμο ορεινό χωριό , το οποίο βρίσκεται σχετικά κοντά στα Καλάβρυτα, με τους κατοίκους του οποίου συνεργάστηκε ο Κλάους μόλις άνοιξε την εταιρεία. Τον οίνο Δεμέστιχα παράγει η εταιρεία απ' το 1881 μέχρι και σήμερα συμπληρώνοντας περισσότερο από 130 χρόνια ζωής.

 Σημειώσεις 

 Παραπομπές 

 Πηγές 
 Ελληνόγλωσσες 




 Ξενόγλωσσες 


 Εξωτερικοί σύνδεσμοι 



Κατηγορία:Ελληνικά οινοποιεία
Κατηγορία:Οικονομία της Πάτρας
Κατηγορία:Ελληνικά εμπορικά σήματα